彭應參

彭應參（），字汝省，號魯軒，河南汝寧府光州光山縣人，軍籍，明朝政治人物。

 生平 
萬曆四年（1576年）丙子科河南鄉試第三十八名，萬曆八年（1580年）庚辰科會試第一百九十九名，登三甲第一百六十四名進士。吏部觀政，本年授肥乡知县，丁憂归乡。十五年复除高陵县，十七年行取，选授广西道御史，二十年巡按浙江。万历二十二年(1594年)，彭应参路过烏程縣，前国子监祭酒范应期仇家千余人拦路告状，彭应参於是命令乌程知县张应望逮捕范应期。范应期自缢而死，其妻吴氏來到北京上訪。明神宗於是下令逮捕彭应参、张应望。後來有官員又想拯救彭应参等人，結果此舉徹底激怒明神宗，彭应参最終被逮入诏狱，後被撤職为民。《明神宗显皇帝实录卷之二百七十四》：萬曆二十二年七月，刑科给事中李先芳言倭踞釜山，东事未结，诸臣朋比称功，人心不服，宜先赏偏禆，而受命蒙恩，如督李如松等姑从再勘，以示赏罚之公。又巡按彭应参狠性偏听，逼死儒臣范应期，公论不平，宜窘治奸民；而干誉阿指如知县张应望亟行罢斥，以示酿乱之戒。下部院看议。刑部覆浙江巡按御史彭应参所题原任祭酒范应期家人范臣状，称逆奴俞潮、沈惠等讐主造谤构党，李明、章科等争论屋产，率众丑诋，以致本官不甘自缢。夫以厮役之流，竟殒缙绅之命。纲纪凌夷，固应依律究拟。但俞潮等之于应期分属主仆，即使强悍无状，非有必不可胜之势与必不可吐之情，何至饮恨甘心而不顾，且其妻命女□负与亲子侄未有指实控吁，恐应期之死或别有故，乞敕该省抚按详审定夺。  上曰：范应期致仕儒臣，纵有重大事情，亦当奏闻，何一旦致死，中间或有隐情，不可专诿罪于家仆。着行抚按官秉公严查具闻。十月，原任国子监祭酒致仕范应期妻吴氏赴京，诉应期及其子汝讷冤死状，巡按彭应参、知县张应望逮问，巡抚王汝训落职听勘。乙丑，刑科都给事中乔胤等言：按臣彭应参宜勘不宜逮。  上怒胤党救，降一级调外任。李先芳夺俸一年。二十三年三月丙子，赵焕题原任祭酒今缢死范应期妻吴氏奏应期致死，缘繇奉旨彭应参身膺宪职，不能激扬一方，致陷儒臣于死。巡抚王汝训反扶同代辩，著革任听勘；应参与知县张应望逮问。臣等会审间，访得湖民土田纷讼势夺，讎深难解，以故应期子汝讷自毒，应期随经有以也。应望通赃未经过付，人役面质，法难悬坐。疏入，  上怒，诏张应望即著追赃，完日遣戍烟瘴；彭应参诏狱未释。书名: 《中外法律文化大典 中外法律比较编年》作者: 陆昕，徐世虹主编《萬曆野獲编》卷十三：董伯念为给事长子，先给事登第，壬辰以疏论国本，斥为编氓。时宗伯赀产过厚，怨满一乡，伯念思稍散之，以结人心。宗伯不谓然，而伯念旧然行之，举故券以示小民，或止半价，或许回赎，各有条绪。湖俗故嚣悍，至此不以为恩，反共讦董氏，直谓诸产，俱属白占，欲尽徒手得之，咻咻者日千百人，伯念不能无中悔。而御史彭鲁轩（应参）来按浙，彭为令负清劲名，在西台亦铮铮者，巡方入苕，诸仇董者，争先投牒，填塞途巷，并及故祭酒范屏麓（应期）。彭受两家词，俱以属郡邑，追逮纷纭，两家纪纲用事者，尽入狴犴。祭酒不能堪，至雉经死，范事得小解。而伯念日夜为乃祖所恨詈，乃谋之吴江一斥生周姓者，嗾祭酒夫人上疏鸣冤。范于今上初元，曾备员讲官，上见疏大怒，给事孙鹏初（羽侯）等，复合疏纠彭之横，御史逮去，并抚台王洪阳（汝训）亦罢归。董氏事渐以消弭，而伯念与宗伯，以忧劳成疾，相继下世矣。伯念有才名，其志业不凡，不幸为富贵所累，以致短折，惜哉！王中丞先为光禄少卿，以纠浙人吏科都给事中陈隅阳（与郊）不胜，调南去，至是有浙抚之命。陈已从太常罢官居里矣。意王之修怨而惧托所知讠冏于王以钓之。王毅然正色曰：“往日在朝，议论相左，此国事也。今受命此方，则彼申部民之礼，予修式庐之敬，若以往事介怀，非人矣。”陈遂往谒，宾主欢然。终王任无有以陈氏投一词者，人谓王为长者云。

 家族 
曾祖彭璲；祖父彭宗陽；父彭時春，贈知县。母吳氏。慈侍下。兄應斗、應會。

参考文献

Category:彭姓
Category:光山人
Category:明朝肥乡县知县
Category:明朝高陵县知县
Category:明朝廣西道監察御史